15 Sedirisiwa sengwe se segolo se Satane a se dirisang go tsietsa batho, ke bodumedi jwa maaka. O a itse gore Jehofa o batla “boineelo jo bo feletseng.” (Ekesodo 20:5) Ka jalo, o itumela tota fa a bona batho ba obamela bagologolwane ba bone, tlholego, diphologolo kgotsa sepe fela ntle le Jehofa. Ka maswabi, batho ba le bantsi ba ba akanyang gore Modimo o amogela kobamelo ya bone, tota ba laolwa ke ditumelo tsa maaka le dingwao tse di sa ba thuseng ka sepe. Baiseraele ba motlha wa ga Isaia ba ne ba le mo seemong se se tshwanang. Jehofa o ne a ba botsa a re: “Ke ka ntlha yang fa lo nnela go ntsha madi lo a ntshetsa se e seng senkgwe, mme ke ka ntlha yang fa lo dira ka natla lo direla selo se se felelang se sa kgotsofatse? Ntheetsang ka kelotlhoko, mme lo je se se molemo, mme a moya wa lona o itumelele monono thata.”—Isaia 55:2.